title: "Stianood"
text: "Stianood as en saarep \u00fc\u00fcb det nuurdfresk eilun Oomram an hiart tu det gemeen Neebel.\n\nBeskriiwang \n\nStianood as det letjst saarep \u00fc\u00fcb Oomram. Diar stun man son 20 h\u00fcsang, an diar wene sowat 50 lidj. Hat leit lik bi a waas an as tu'n dial iindiket.\n\nAt belukin w\u00e4\u00e4rs san at gr\u00e4\u00e4fhuug \u00fctj a bronsetidj \"Ual H\u00f6\u00f6w\" an a huuger faan't wikingertidj. Di huuchst gr\u00e4\u00e4fhuug faan Oomram st\u00e4\u00e4nt \u00fc\u00fcb a waaster \u00e4\u00e4g faan't saarep, hi het Eesenhuug.\n\nStianood h\u00e4\u00e4 en aanj brag, iar keerd heer a dampern faan a ASAG reederei uf tu a Halgen an Schl\u00fcttsiel. Daalang lei heer dan an wan frachtskeb uun an det \u00f6\u00f6leskap, wat Oomram m\u00e4 heits\u00f6\u00f6le fersuragt. Di siilferian ASRV onerh\u00e4\u00e4lt heer tau holtbragen f\u00f6r siilbuaten.\n\nUun Stianood st\u00e4\u00e4nt det \u00e4\u00e4lst h\u00fcs faan Oomram. Hat as 1720 baud wurden an wiar auer juaren det \u00f6\u00f6mrang tolh\u00fcs, leeder wiar't det wiartskaft Lustiger Seehund, an daalang wurd diar r\u00fcmen tu baadelidj uun ferh\u00fc\u00fcrd.\n\nBilen\n\nLuke uk diar \n\nOomram\nSiidlang uun Nuurdfresklun"